จักรวาลภาพยนตร์มาร์เวล: เฟสสาม

**เฟสสาม** ของจักรวาลภาพยนตร์มาร์เวล เป็นชุดของภาพยนตร์แนวซูเปอร์ฮีโรอเมริกัน ที่สร้างโดยมาร์เวลสตูดิโอส์ อิงจากตัวละครที่ปรากฏในสื่อสิ่งพิมพ์ของมาร์เวลคอมิกส์ เฟสนี้เริ่มต้นใน ค.ศ. 2016 ด้วยภาพยนตร์เรื่อง *[[กัปตันอเมริกา: ศึกฮีโร่ระห่ำโลก]]* และสิ้นสุดใน ค.ศ. 2019 ด้วยภาพยนตร์เรื่อง *[[สไปเดอร์แมน: ฟาร์ ฟรอม โฮม]]* เฟสนี้มีภาพยนตร์ข้ามฝั่งสองเรื่องคือ *[[อเวนเจอร์ส: มหาสงครามล้างจักรวาล]]* ฉายใน ค.ศ. 2018 และภาคต่อ *[[อเวนเจอร์ส: เผด็จศึก]]* ฉายใน ค.ศ. 2019 เควิน ไฟกี เป็นผู้อำนวยการสร้างให้กับภาพยนตร์ทุกเรื่องในเฟสนี้ ร่วมกับ เอมี ปาสคาล ใน *[[สไปเดอร์แมน: โฮมคัมมิ่ง]]* และ *สไปเดอร์แมน: ฟาร์ ฟรอม โฮม* และ สตีเวน บรูสซาร์ด ใน *[[แอนท์-แมน และ เดอะ วอสพ์]]* ภาพยนตร์สิบเอ็ดเรื่องในเฟสนี้ทำเงินในบ็อกซ์ออฟฟิศทั่วโลกมากกว่า 13.5 พันล้านดอลลาร์สหรัฐ และได้รับการตอบรับที่ดีจากนักวิจารณ์และผู้ชม *อเวนเจอร์ส: เผด็จศึก* กลายเป็นภาพยนตร์ที่ทำเงินสูงสุด ณ ช่วงเวลาที่เข้าฉาย

คริส อีแวนส์และทอม ฮอลแลนด์ ปรากฏตัวมากที่สุดในเฟสนี้ โดยเป็นนักแสดงนำหรือนักแสดงรับเชิญในภาพยนตร์ห้าเรื่อง มาร์เวลสตูดิโอส์มีการสร้างภาพยนตร์สั้นแนวสารคดีล้อเลียนที่เกี่ยวกับธอร์ ขณะที่ภาพยนตร์แต่ละเรื่องมีสินค้าพ่วงขายเป็นหนังสือการ์ตูน เฟสสามรวมกับ เฟสหนึ่งและเฟสสอง กลายเป็น "ดิอินฟินีตีซากา" และตามมาด้วยเฟสสี่

## การพัฒนา
เมื่อวันที่ 28 ตุลาคม ค.ศ. 2014 ประธานมาร์เวลสตูดิโอส์ เควิน ไฟกี ได้ประกาศรายชื่อภาพยนตร์ทั้งหมดที่สตูดิโอวางแผนจะออกฉาย โดยเป็นส่วนหนึ่งของเฟสสามในจักรวาลภาพยนตร์มาร์เวล ได้แก่ *[[กัปตันอเมริกา: ศึกฮีโร่ระห่ำโลก]]* (2016), *[[จอมเวทย์มหากาฬ]]* (2016), *[[รวมพันธุ์นักสู้พิทักษ์จักรวาล 2]]* (2017), *[[ธอร์: ศึกอวสานเทพเจ้า]]* (2017), *[[แบล็ค แพนเธอร์ (ภาพยนตร์)|แบล็ค แพนเธอร์]]* (2018), *[[กัปตัน มาร์เวล (ภาพยนตร์)|กัปตัน มาร์เวล]]* (2018) และ *อินฮิวเมนส์* (2018) รวมถึง *อเวนเจอร์ส: มหาสงครามล้างจักรวาล – ภาค 1* (2018) และ *อเวนเจอร์ส: มหาสงครามล้างจักรวาล – ภาค 2* (2019) ไฟกีได้ประกาศเรื่องนี้ที่โรงละครเอลแคปิตันในฮอลลีวูด โดยเป็นจัดงานที่คล้ายคลึงกับการประชุมนักพัฒนาระดับโลกของแอปเปิล ไฟกีอธิบายว่าสตูดิโอต้องการประกาศชื่อทั้งหมดในงานแซนดีเอโกคอมิก-คอน เมื่อเดือนกรกฎาคม ค.ศ. 2014 แต่รายชื่อภาพยนตร์ ณ เวลานั้น "ยังไม่ลงตัว" ดังนั้นจึงใช้การจัดงานแบบครั้งเดียวแทนเมื่อภาพยนตร์ทั้งหมดได้รับการยืนยันแล้ว มาร์เวลสตูดิโอส์ไม่เคยจัดงานเดี่ยวแบบนี้มาก่อน และไฟกีคาดการณ์ไว้ว่าจะเกิดขึ้นในช่วงต้นเดือนสิงหาคมหรือกลางเดือนกันยายน ก่อนที่จะตัดสินจัดงานในเดือนตุลาคม

หลังโซนี่พิกเจอส์ถูกล้วงข้อมูลใน ค.ศ. 2014 มีการเปิดเผยว่าโซนี่กับมาร์เวลมีการพูดคุยเกี่ยวกับการแบ่งปันตัวละคร สไปเดอร์-แมน ที่อาจเกิดขึ้น มาร์เวลต้องการแนะนำสไปเดอร์-แมนคนใหม่ *กัปตันอเมริกา: ศึกฮีโร่ระห่ำโลก* และทำงานร่วมกับอเวนเจอร์สในอนาคต ในขณะเดียวกันก็อนุญาตให้โซนี่ควบคุมความคิดสร้างสรรค์และใช้เขาในภาพยนตร์สไปเดอร์-แมน และภาคแยกที่มีศักยภาพของตนเอง โดยมีศักยภาพที่จะใช้ตัวละครบางตัวของมาร์เวล เมื่อวันที่ 9 กุมภาพันธ์ ค.ศ. 2015 มาร์เวลได้โพสต์บนเว็บไซต์อย่างเป็นทางการของพวกเขาโดยประกาศข้อตกลงกับโซนี่พิคเจอร์สเพื่ออนุญาตให้สไปเดอร์-แมนปรากฏในจักรวาลภาพยนตร์มาร์เวล ทอม ฮอลแลนด์ เปิดเผยในเดือนมิถุนายนว่าเขาได้รับคัดเลือกแสดงเป็น ปีเตอร์ ปาร์กเกอร์ / สไปเดอร์-แมน โดยกำหนดให้ปรากฏตัวใน *ศึกฮีโร่ระห่ำโลก* และภาพยนตร์สไปเดอร์-แมนเรื่องถัดไปของโซนี่ ซึ่งก็คือ *[[สไปเดอร์แมน: โฮมคัมมิ่ง]]* (2017) การเพิ่ม *โฮมคัมมิ่ง* กับ *[[แอนท์-แมน และ เดอะ วอสพ์]]* (2018) เข้าในเฟสสามทำให้มีการเปลี่ยนแปลงวันฉายของ *ศึกอวสานเทพเจ้า* (ปลายปี ค.ศ. 2017), *แบล็ค แพนเธอร์* (2018) และ *กัปตัน มาร์เวล* (2019) *อินฮิวเมนส์* ถูกถอดออกจากกำหนดการฉาย แม้ว่าจะไม่ได้ถูกยกเลิกโดยสิ้นเชิงก็ตาม เมื่อเดือนพฤศจิกายน ค.ศ. 2016 ไฟกีกล่าวว่า "*อินฮิวเมนส์* จะเกิดขึ้นแน่นอน ผมไม่รู้ว่าเมื่อไหร่ ผมคิดว่ามันจะเกิดขึ้นทางโทรทัศน์ และผมคิดว่าเมื่อเราเข้าสู่เฟสสี่อย่างที่ผมพูดเสมอว่ามันอาจจะเกิดขึ้นได้ในรูปแบบภาพยนตร์" หลังจากนั้นไม่นาน มาร์เวลเทเลวิชันและบริษัทไอแมกซ์ ประกาศละครชุดทางโทรทัศน์จำนวนแปดตอนชื่อว่า *[[ยอดคนเหนือพิภพจักรวาล]]* โดยสร้างร่วมกับ เอบีซีสตูดิโอส์ และออกอากาศทางเอบีซี มาร์เวลสตูดิโอส์ตัดสินใจว่าตัวละครเหล่านี้เหมาะกับละครชุดทางโทรทัศน์มากกว่า แทนที่จะพยายามสร้างภาพยนตร์แฟรนไชส์เรื่อง *อินฮิวเมนส์* ที่มีศักยภาพหลายเรื่องให้เหมาะกับภาพยนตร์ที่มีอยู่ของสตูดิโอ ละครชุด *อินฮิวเมนส์* ไม่ได้ตั้งใจให้เป็นการนำภาพยนตร์ที่วางแผนไว้กลับมาทำใหม่

เมื่อเดือนกรกฎาคม ค.ศ. 2016 *อเวนเจอร์ส: มหาสงครามล้างจักรวาล – ภาค 1* เปลี่ยนชื่อเป็น *[[อเวนเจอร์ส: มหาสงครามล้างจักรวาล]]*  ขณะที่ *ภาค 2* ถูกปล่อยให้ไม่มีชื่อเรื่องจนกระทั่งปล่อยตัวอย่างภาพยนตร์แรกเมื่อวันที่ 7 ธันวาคม ค.ศ. 2018 เปิดเผยชื่อเรื่องว่า *[[อเวนเจอร์ส: เผด็จศึก]]* หลังจากที่ชื่อเรื่องได้รับการเปิดเผย ไฟกีกล่าวว่าการไม่ยอมเปิดเผยเป็นเวลานานนั้นส่งผลเสียต่อสตูดิโอ เนื่องจากความคาดหวังสูงที่แฟน ๆ ตั้งไว้ต่อการเปิดเผย อย่างไรก็ตาม ไฟกียืนหยัดในการตัดสินใจดังกล่าวเนื่องจากการที่เปิดเผย *มหาสงครามล้างจักรวาล* และ *เผด็จศึก* ก่อน *[[อเวนเจอร์ส: มหาศึกอัลตรอนถล่มโลก]]* (2015) จะเข้าฉาย จะทำให้ดึงความสนใจจากภาพยนตร์เรื่องนั้นไป *ศึกฮีโร่ระห่ำโลก*, *มหาสงครามล้างจักรวาล* และ *เผด็จศึก* กำกับโดย แอนโทนีและโจ รุสโซ และเขียนบทภาพยนตร์โดย คริสโตเฟอร์ มาร์คัสกับสตีเฟน แม็กฟีลีย์ มีการทำงานร่วมกันจำนวนมากระหว่างพวกเขากับผู้กำกับและผู้เขียนบทเฟสสามคนอื่น ๆ เพื่อให้แน่ใจว่า "ทุกอย่างเรียงกันถูกต้อง" สำหรับ "จุดสุดยอด" ของจักรวาลภาพยนตร์มาร์เวลใน *มหาสงครามล้างจักรวาล* และ *เผด็จศึก* เพย์ตัน รีด ผู้กำกับ *[[มนุษย์มดมหากาฬ]]* (2015) และ *แอนท์-แมน และ เดอะ วอสพ์* รู้สึกว่าความสัมพันธ์และการทำงานร่วมกันระหว่างผู้กำกับเฟสสามคือ "อาจเป็นสิ่งที่ใกล้เคียงที่สุดที่คนรุ่นนี้จะมีในระบบสตูดิโอยุค 30 หรือ 40 ซึ่งพวกคุณทุกคนกำลังอยู่ในสถานที่ถ่ายทำและพวกคุณทุกคนกำลังทำงานอยู่กับสิ่งที่แตกต่าง"

## ภาพยนตร์




### ''กัปตันอเมริกา: ศึกฮีโร่ระห่ำโลก'' (2016)

[thumb|left|แอนโทนีและโจ รุสโซ ผู้กำกับภาพยนตร์เรื่อง ''[กัปตันอเมริกา: มัจจุราชอหังการ*, *กัปตันอเมริกา: ศึกฮีโร่ระห่ำโลก*, *อเวนเจอร์ส: มหาสงครามล้างจักรวาล* และ *อเวนเจอร์ส: เผด็จศึก*]]
[[อเวนเจอร์ส (จักรวาลภาพยนตร์มาร์เวล)|อเวนเจอร์ส]] แตกออกเป็นสองทีม ทีมหนึ่งนำโดย [[สตีฟ โรเจอร์ส (จักรวาลภาพยนตร์มาร์เวล)|สตีฟ โรเจอร์ส]] และอีกทีมหนึ่งนำโดย [[โทนี สตาร์ก (จักรวาลภาพยนตร์มาร์เวล)|โทนี สตาร์ก]] หลังจากสร้างความเสียหายอย่างกว้างขวาง ทำให้นักการเมืองต้องออก[[ข้อตกลงโซโคเวีย|กฎหมายที่ควบคุมกิจกรรมเหนือมนุษย์]] ด้วยการกำกับดูแลของรัฐบาลและความรับผิดชอบสำหรับเหล่าอเวนเจอร์ส ในขณะเดียวกันก็ต้องเผชิญหน้ากับศัตรูรายใหม่ [[เฮลมุต ซีโม (จักรวาลภาพยนตร์มาร์เวล)|เฮลมุต ซีโม]] ผู้ที่หาทางล้างแค้นเหล่าอเวนเจอร์ส

เมื่อเดือนมกราคม ค.ศ. 2014 [[พี่น้องรุสโซ|แอนโทนีและโจ รุสโซ]] ได้เซ็นสัญญากลับมากำกับภาพยนตร์ภาคที่สามของ *กัปตันอเมริกา* ก่อนที่จะได้รับการยืนยันในเดือนมีนาคม ค.ศ. 2014 โดย [[คริส อีแวนส์]] กลับมารับบทเดิมเป็น กัปตันอเมริกา, เควิน ไฟกี กลับมาเป็นผู้อำนวยการสร้างและ [[คริสโตเฟอร์ มาร์คัสกับสตีเฟน แมคฟีลีย์]] เป็นผู้เขียนบทภาพยนตร์ เมื่อเดือนตุลาคม ค.ศ. 2014 มีการประกาศชื่อของภาพยนตร์อย่างเป็นทางการคือ *กัปตันอเมริกา: ศึกฮีโร่ระห่ำโลก* พร้อมกับเปิดเผยการกลับมารับบทเดิมของ [[รอเบิร์ต ดาวนีย์ จูเนียร์]] เป็น โทนี สตาร์ก / ไอรอนแมน ภาพยนตร์ดัดแปลงจากเส้นเรื่อง "[[ซีวิลวอร์ (การ์ตูน)|ซีวิลวอร์]]" ในหนังสือการ์ตูน และเป็นภาพยนตร์เรื่องแรกในเฟสสาม การถ่ายทำเริ่มต้นในเดือนเมษายน ค.ศ. 2015 ที่[[ไพน์วูดแอตแลนตาสตูดิโอส์]] และสิ้นสุดการถ่ายทำในเดือนสิงหาคมปีเดียวกัน *กัปตันอเมริกา: ศึกฮีโร่ระห่ำโลก* ฉายรอบปฐมทัศน์ที่ฮอลลีวูดเมื่อวันที่ 12 เมษายน ค.ศ. 2016 ภาพยนตร์ฉายทั่วโลกเมื่อวันที่ 27 เมษายน และฉายในสหรัฐเมื่อวันที่ 6 พฤษภาคม

ภาพยนตร์ดำเนินเรื่องหนึ่งปีหลังเหตุการณ์ใน *อเวนเจอร์ส: มหาศึกอัลตรอนถล่มโลก* (2015) *กัปตันอเมริกา: ศึกฮีโร่ระห่ำโลก* เปิดตัว [[ทอม ฮอลแลนด์]] เป็น [[ปีเตอร์ ปาร์คเกอร์ (จักรวาลภาพยนตร์มาร์เวล)|ปีเตอร์ ปาร์คเกอร์ / สไปเดอร์-แมน]] และ [[แชดวิก โบสแมน]] เป็น [[ทีชัลลา (จักรวาลภาพยนตร์มาร์เวล)|ทีชัลลา / แบล็ค แพนเธอร์]] เข้าสู่จักรวาลภาพยนตร์มาร์เวล ก่อนที่ทั้งคู่จะปรากฏในภาพยนตร์เดี่ยวของตัวเองใน ค.ศ. 2017 และ 2018 ตามลำดับ [[วิลเลียม เฮิร์ต]] กลับมารับบทเดิมเป็น [[แทดเดียส รอส (จักรวาลภาพยนตร์มาร์เวล)|แทดเดียส รอส]] จาก *มนุษย์ตัวเขียวจอมพลัง* (2008) โดยตอนนี้ตัวละครเป็น[[รัฐมนตรีว่าการกระทรวงการต่างประเทศสหรัฐ]] ในฉากกลางเครดิต ทีชัลลา เสนอ สตีฟ โรเจอร์สและ[[บัคกี้ บาร์นส์ (จักรวาลภาพยนตร์มาร์เวล)|บัคกี้ บาร์นส์]] ให้ลี้ภัยที่[[วาคานด้า (จักรวาลภาพยนตร์มาร์เวล)|วาคานด้า]] แอนโทนีและโจ รุสโซ ได้รับข้อมูลเกี่ยวกับรูปลักษณ์และการออกแบบของวาคานด้าจาก [[ไรอัน คูเกลอร์]] ผู้กำกับ *แบล็ค แพนเธอร์ (2018)

### ''จอมเวทย์มหากาฬ'' (2016)

สตีเฟน สเตรนจ์ ประสาทศัลยศาสตร์ชั้นนำของโลก ประสบอุบัติเหตุทางรถยนต์ที่ทำลายอาชีพของเขา เขาออกเดินทางเพื่อรักษาและได้พบกับ แองเชี่ยนวัน ผู้สอนสเตรนจ์การใช้ศาสตร์ลึกลับและปกป้องโลกจากภัยคุกคามลึกลับ

เมื่อเดือนมิถุนายน ค.ศ. 2010 ทอมัส ดีน ดอนเนลลีและโจชัว ออพเพนไฮเมอร์ ได้รับการว่าจ้างให้เขียนบทสำหรับภาพยนตร์ที่แสดงนำโดยตัวละครด็อกเตอร์สเตรนจ์ เมื่อเดือนมกราคม ค.ศ. 2013 ไฟกียืนยันว่าด็อกเตอร์สเตรนจ์จะเป็นส่วนหนึ่งของภาพยนตร์ในเฟสสาม สก็อตต์ เดอร์ริกสัน ได้รับการว่าจ้างให้เป็นผู้กำกับในเดือนมิถุนายน ค.ศ. 2014 เบเนดิกต์ คัมเบอร์แบตช์ ได้รับคัดเลือกให้แสดงเป็นด็อกเตอร์สเตรนจ์ และ จอน สเปียตส์ เข้ามาเขียนบทภาพยนตร์ใหม่ในเดือนธันวาคม ค.ศ. 2014 ซี. รอเบิร์ต คาร์กิลล์ เปิดเผยว่าเขาเป็นผู้เขียนบทร่วมในเดือนธันวาคม ค.ศ. 2015 และในเดือนเมษายนถัดมา มีการเปิดเผยว่าเดอร์ริกสันก็มีส่วนร่วมในการเขียนบทภาพยนตร์ การเตรียมงานก่อนถ่ายทำเริ่มต้นในเดือนมิถุนายน ค.ศ. 2014 การถ่ายทำเริ่มต้นในเดือนพฤศจิกายน ค.ศ. 2015 ที่เนปาล ก่อนจะย้ายไปถ่ายทำที่ลองครอสส์สตูดิโอส์ในสหราชอาณาจักรในเดือนถัดมา และสิ้นสุดการถ่ายทำในเดือนเมษายน ค.ศ. 2016 ที่เมืองนิวยอร์ก *จอมเวทย์มหากาฬ* ฉายรอบปฐมทัศน์ที่ฮ่องกง เมื่อวันที่ 13 ตุลาคม ค.ศ. 2016 ฉายในสหราชอาณาจักรวันที่ 25 ตุลาคม และฉายในสหรัฐวันที่ 4 พฤศจิกายน

เดอร์ริกสันกล่าวว่า เหตุการณ์ใน *จอมเวทย์มหากาฬ* จะดำเนินเรื่อง "ประมาณ" หนึ่งปี โดยจบถึง "เหตุการณ์ปัจจุบันในจักรวาลภาพยนตร์มาร์เวล" โดยคาร์กิลล์ระบุว่าภาพยนตร์ดำเนินเรื่องในเดือนกุมภาพันธ์ ค.ศ. 2016 และสิ้นสุดในปลายปี *จอมเวทย์มหากาฬ* เปิดตัว ดวงตาแห่งอากาม็อตโต วัตถุลึกลับที่สามารถควบคุมเวลาและได้รับการเปิดเผยว่าเป็น ไทม์สโตน หนึ่งในอินฟินีตีสโตนในตอนจบของภาพยนตร์ ในฉากกลางเครดิต มี คริส เฮมส์เวิร์ท เป็นนักแสดงรับเชิญ โดยกลับมารับบทเดิมเป็น ธอร์ จากในจักรวาลภาพยนตร์มาร์เวล โดยพูดคุยกับสเตรนจ์ ซึ่งเป็นฉากจากภาพยนตร์ *[[ธอร์: ศึกอวสานเทพเจ้า]]* (2017) กำกับโดย ไทกา ไวทีที

### ''รวมพันธุ์นักสู้พิทักษ์จักรวาล 2'' (2017)

[thumb|upright|[เจมส์ กันน์ ผู้กำกับภาพยนตร์ *รวมพันธุ์นักสู้พิทักษ์จักรวาล*]]
การ์เดียนส์ออฟเดอะกาแล็กซี เดินทางไปทั่วจักรวาลและต่อสู้เพื่อรักษาครอบครัวใหม่ให้อยู่ร่วมกันได้ และช่วยเหลือ ปีเตอร์ ควิลล์ เรียนรู้เพิ่มเติมความจริงเกี่ยวกับพ่อแม่ของเขาและการเผชิญหน้ากับศัตรูใหม่

เมื่อเดือนกรกฎาคม ค.ศ. 2014 นิโคล เพิร์ลแมน ผู้เขียนบทภาพยนตร์ร่วมใน *รวมพันธุ์นักสู้พิทักษ์จักรวาล* ยืนยันว่า เจมส์ กันน์ จะกลับมาเขียนบทและกำกับภาพยนตร์ภาคต่อ คริส แพร็ตต์ กลับมารับบทเดิมเป็น ปีเตอร์ ควิลล์ / สตาร์-ลอร์ด พร้อมด้วยนักแสดงชุดเดิมจากภาพยนตร์ภาคแรกและนักแสดงเพิ่มเติม ได้แก่ ปอม เกลม็องตีแย็ฟ เป็น แมนทิส และ เคิร์ต รัสเซลล์ เป็น อีโก เมื่อเดือนมิถุนายน ค.ศ. 2015 ชื่อเรื่องของภาพยนตร์ได้รับการเปิดเผยก็คือ *รวมพันธุ์นักสู้พิทักษ์จักรวาล 2* การถ่ายทำเริ่มต้นในเดือนกุมภาพันธ์ ค.ศ. 2016 ที่ไพน์วูดแอตแลนตาสตูดิโอส์ และสิ้นสุดการถ่ายทำในเดือนมิถุนายน ค.ศ. 2016 *รวมพันธุ์นักสู้พิทักษ์จักรวาล 2* ฉายรอบปฐมทัศน์ที่โตเกียวเมื่อวันที่ 10 เมษายน ค.ศ. 2017 และฉายรอบทั่วไปเมื่อวันที่ 5 พฤษภาคม

ภาพยนตร์ดำเนินเรื่องหลังเหตุการณ์ใน *รวมพันธุ์นักสู้พิทักษ์จักรวาล* สองถึงสามเดือน ใน ค.ศ. 2014 หนึ่งในฉากท้ายเครดิตของภาพยนตร์บอกใบ้ถึงการเปิดตัวของ แอดัม วอร์ล็อก หลังจากที่กันน์ตั้งใจไว้แต่แรกให้วอร์ล็อกปรากฏตัวเต็มรูปแบบใน *รวมพันธุ์นักสู้พิทักษ์จักรวาล 2* เขาระบุว่าวอร์ล็อกอาจปรากฏในภาพยนตร์ *รวมพันธุ์นักสู้พิทักษ์จักรวาล* ในอนาคต และถือเป็น "ส่วนสำคัญ" ของด้านจักรวาลในจักรวาลภาพยนตร์มาร์เวล แกรนมาสเตอร์ แสดงโดย เจฟฟ์ โกลด์บลุม ปรากฏตัวโดยการเต้นในเครดิตก่อนเขาจะปรากฏตัวใน *[[ธอร์: ศึกอวสานเทพเจ้า]]*

### ''สไปเดอร์แมน: โฮมคัมมิ่ง'' (2017)

thumb|upright|left|จอน วอตส์ ผู้กำกับภาพยนตร์ ''สไปเดอร์แมน''
ปีเตอร์ ปาร์คเกอร์ พยายามสร้างสมดุลระหว่างการเป็นฮีโร สไปเดอร์-แมน กับชีวิตในโรงเรียนมัธยมปลายของเขาภายใต้การแนะนำของโทนี สตาร์ก ในขณะที่เขาต้องรับมือกับภัยคุกคามจาก วัลเชอร์

เมื่อวันที่ 9 กุมภาพันธ์ ค.ศ. 2015 โซนี่พิคเจอส์และมาร์เวลประกาศว่าโซนี่จะฉายภาพยนตร์ สไปเดอร์-แมน ที่อำนวยการสร้างร่วมกันโดย ไฟกี ประธานมาร์เวลสตูดิโอส์และ เอมี ปาสคาล โดยที่โซนี่พิคเจอส์ยังคงเป็นเจ้าของ, ออกทุน, จัดจำหน่ายและควบคุมความคิดสร้างสรรค์ของภาพยนตร์ สไปเดอร์-แมน ในขั้นตอนสุดท้าย เมื่อเดือนเมษายน ค.ศ. 2015 ไฟกียืนยันว่าตัวละครนี้คือ ปีเตอร์ ปาร์คเกอร์ และเสริมว่ามาร์เวลได้ทำงานเพื่อเพิ่ม สไปเดอร์-แมน เข้ามาในจักรวาลภาพยนตร์มาร์เวลอย่างน้อยตั้งแต่เดือนตุลาคม ค.ศ. 2014 เมื่อพวกเขาประกาศรายชื่อภาพยนตร์ในเฟสสามทั้งหมด โดยกล่าวว่า "มาร์เวลจะไม่ประกาศอะไรอย่างเป็นทางการจนกว่าจะมีกำหนดชัดเจน ดังนั้นเราจึงเดินหน้าแผนเอในเดือนตุลาคม โดยแผนบีคือถ้า [ข้อตกลง] เกิดขึ้นกับโซนี่ ทุกอย่างจะเปลี่ยนไปอย่างไร เราคิดถึง [ภาพยนตร์ สไปเดอร์-แมน] ตราบเท่าที่เราคิดถึงเฟสสาม" เมื่อเดือนมิถุนายน ค.ศ. 2015 ทอม ฮอลแลนด์ ได้รับเลือกให้แสดงเป็น สไปเดอร์-แมน และ จอน วอตส์ ได้รับการว่าจ้างให้กำกับภาพยนตร์ และในเดือนถัดมา จอห์น ฟรานซิส เดลีย์และโจนาธาน โกลด์ชไตน์ ได้รับการว่าจ้างให้เขียนบทภาพยนตร์ นอกจากยังมีผู้เขียนบทภาพยนตร์เพิ้มเติม ได้แก่ วอตส์กับคริสโตเฟอร์ ฟอร์ดและคริส แม็กเคนนากับเอริก ซอมเมอส์ ชื่อของภาพยนตร์ได้รับการเปิดเผยในเดือนเมษายน ค.ศ. 2016 โดยมีชื่อว่า *สไปเดอร์แมน: โฮมคัมมิ่ง* การถ่ายทำเริ่มต้นในเดือนมิถุนายน ค.ศ. 2016 ที่ไพน์วูดแอตแลนตาสตูดิโอส์ และสิ้นสุดในเดือนตุลาคม ค.ศ. 2016 *สไปเดอร์แมน: โฮมคัมมิ่ง* ฉายรอบปฐมทัศน์ที่ฮอลลีวูดเมื่อวันที่ 28 มิถุนายน ค.ศ. 2017 ฉายในสหราชอาณาจักรวันที่ 5 กรกฎาคม และฉายในสหรัฐวันที่ 7 กรกฎาคม

ภาพยนตร์ดำเนินเรื่องหลังเหตุการณ์ใน *กัปตันอเมริกา: ศึกฮีโร่ระห่ำโลก* หลายเดือน ซึ่งเป็นเวลาสีปีหลังเหตุการณ์ใน *[[ดิ อเวนเจอร์ส]]* (2012) เมื่อเดือนเมษายน ค.ศ. 2016 ไฟกียืนยันว่าตัวละครจากภาพยนตร์ในจักรวาลภาพยนตร์มาร์เวลก่อนหน้านี้จะปรากฏตัวในภาพยนตร์เรื่องนี้ โดย รอเบิร์ต ดาวนีย์ จูเนียร์ ยืนยันว่าเขาจะกลับมารับบทเดิมเป็น โทนี สตาร์ก / ไอรอนแมน หลังจากนั้นไม่นาน จอน แฟฟโรว์, กวินเน็ธ พัลโทรว์และอีแวนส์ กลับมารับบทเดิมเป็น แฮปปี โฮแกน, เปปเปอร์ พอตส์ และ สตีฟ โรเจอร์ส / กัปตันอเมริกา ตามลำดับ ทีมเก็บกวาด แดมิจคอนโทรล ปรากฏตัวในภาพยนตร์ล่วงหน้าก่อนละครชุดทางโทรทัศน์ที่เกี่ยวกับพวกเขา หลังก่อนหน้านี้เคยอ้างอิงถึงใน *[[ไอรอนแมน มหาประลัย คน เกราะ เหล็ก]]* (2008) และละครชุดทางโทรทัศน์ *[[ชี.ล.ด์. ทีมมหากาฬอเวนเจอร์ส]]* มีการอ้างอิงถึงอาวุธและสิ่งประดิษฐ์ต่าง ๆ จากภาพยนตร์ก่อนหน้านี้ตลอดทั้งเรื่อง โดยทูมส์และลูกสมุนของเขาที่นำอาวุธกลับมาใช้ใหม่ ชั้นเรียนหนึ่งในโรงเรียนมัธยมปลายของปาร์คเกอร์ มีบทเรียนเกี่ยวกับสนธิสัญญาโซโคเวีย และภาพบุคคลของ บรูซ แบนเนอร์, ฮาวเวิร์ด สตาร์กและอับราฮัม เออร์สกิน มีให้เห็นภายในโรงเรียน

### ''ธอร์: ศึกอวสานเทพเจ้า'' (2017)

ธอร์ติดอยู่ในอีกโลกอื่นโดยไม่มีมยอลเนียร์ ต้องเอาชีวิตรอดจากการต่อสู้กับฮัลค์ และกลับมายังแอสการ์ดให้ทันเวลาเพื่อหยุดยั้งเฮลาผู้ชั่วร้ายและรักนาร็อกที่กำลังจะเกิดขึ้น

มาร์เวลประกาศว่าภาพยนตร์ *ธอร์* ภาคที่สามกำลังอยู่ในการพัฒนาเมื่อเดือนมกราคม ค.ศ. 2014 โดยมี เคร็ก ไคล์กับคริสโตเฟอร์ แอล. ยอสต์ เป็นผู้เขียนบทภาพยนตร์ และประกาศชื่อเรื่องอย่างเป็นทางการเมื่อเดือนตุลาคม ค.ศ. 2014 ก็คือ *ธอร์: ศึกอวสานเทพเจ้า* ในเดือนตุลาคม ค.ศ. 2015 ไทกา ไวทีที เข้ามาเจรจาเพื่อกำกับภาพยนตร์ สเตฟานี ฟอลซัม ได้รับการว่าจ้างให้เขียนบทภาพยนตร์ใหม่ในเดือนธันวาคม ค.ศ. 2015 มีการเปิดเผยในเดือนมกราคม ค.ศ. 2017 ว่า เอริก เพียร์สัน เป็นผู้เขียนบทภาพยนตร์ โดย ไคล์, ยอสต์และฟอลซัม มีชื่อเป็นผู้เขียนเนื้อเรื่อง แต่ในที่สุด เพียร์สัน, ไคล์และยอสต์ก็มีชื่อในเครดิตเป็นผู้เขียนบทภาพยนตร์ เฮมส์เวิร์ท, ทอม ฮิดเดิลสตัน, อิดริส เอลบาและแอนโทนี ฮ็อปกินส์ กลับมารับบทเดิมของพวกเขาเป็น ธอร์, โลกิ, เฮมดัลล์และโอดิน ตามลำดับ และร่วมด้วย เคต แบลนเชตต์ เป็น เฮลา การถ่ายทำเริ่มต้นในเดือนกรกฎาคม ค.ศ. 2016 ที่วิลเลจโรดโชว์สตูดิโอส์ในออสเตรเลีย และสิ้นสุดในปลายเดือนตุลาคม ค.ศ. 2016 *ธอร์: ศึกอวสานเทพเจ้า* ฉายรอบปฐมทัศน์เมื่อวันที่ 10 ตุลาคม ค.ศ. 2017 ที่ลอสแอนเจลิส เริ่มฉายทั่วโลกตั้งแต่ 24 ตุลาคม ในสหราชอาณาจักร และฉายในสหรัฐวันที่ 3 พฤศจิกายน

ภาพยนตร์ดำเนินเรื่องหลังเหตุการณ์ใน *[[ธอร์ เทพเจ้าสายฟ้าโลกาทมิฬ]]*  (2013) สี่ปีและหลังเหตุการณ์ใน *อเวนเจอร์ส: มหาศึกอัลตรอนถล่มโลก* สองปี และดำเนินเรื่องช่วงเวลาเดียวกันกับ *กัปตันอเมริกา: ศึกฮีโร่ระห่ำโลก* และ *สไปเดอร์แมน: โฮมคัมมิ่ง* แบรด วินเดอร์บัม ผู้อำนวยการสร้างระบุว่า "ตอนนี้สิ่งต่าง ๆ เกิดขึ้นทับซ้อนกันในเฟสสาม มันไม่ได้เชื่อมโยงกันเหมือนในเฟสหนึ่ง" มาร์ก รัฟฟาโล กลับมารับบทเดิมเป็น บรูซ แบนเนอร์ / ฮัลค์ พร้อมกับ เบเนดิกต์ คัมเบอร์แบตช์ กลับมารับบทเดิมเป็น ดร. สตีเฟน สเตรนจ์ จาก *จอมเวทย์มหากาฬ* ภาพยนตร์เปิดเผยว่า ถุงมืออิฟินิตี ที่เห็นครั้งแรกในห้องนิรภัยของโอดินใน *[[ธอร์ เทพเจ้าสายฟ้า]]* (2011) เป็นของปลอม และเปิดตัวยานอวกาศ *แซนชัวเออรี II* ของธานอส ในฉากท้ายเครดิต

### ''แบล็ค แพนเธอร์'' (2018)

ทีชัลลา กลับบ้านในฐานะกษัตริย์ของประเทศวาคานด้า พบว่าบทบาทคู่ของเขาในฐานะกษัตริย์และผู้ปกป้องถูกท้าทายโดยศัตรูที่มีความแค้นมาอย่างยาวนาน ในความขัดแย้งที่ส่งผลกระทบไปทั่วโลก

มาร์ก เบลีย์ ผู้สร้างภาพยนตร์สารคดี ได้รับการว่าจ้างในเดือนมกราคม ค.ศ. 2011 ให้เขียนบทภาพยนตร์ *แบล็ค แพนเธอร์* มีการเปิดเผยในเดือนตุลาคม ค.ศ. 2014 ว่า แชดวิก โบสแมน จะแสดงเป็น ทีชัลลา / แบล็ค แพนเธอร์ มีการประกาศในเดือนมกราคม ค.ศ. 2016 ว่า ไรอัน คูเกลอร์ จะเป็นผู้กำกับภาพยนตร์ และได้รับการยืนยันว่า โจ รอเบิร์ต โคล จะเป็นผู้เขียนบทภาพยนตร์ในเดือนถัดมา ในเดือนเมษายน ค.ศ. 2016 ไฟกียืนยันว่าคูเกลอร์จะเป็นผู้เขียนบทภาพยนตร์ร่วม การถ่ายทำเริ่มต้นในเดือนมกราคม ค.ศ. 2017 ที่อียูอี/สครีนเจมส์สตูดิโอส์ในแอตแลนตา และสิ้นสุดในเดือนเมษายน ค.ศ. 2017 *แบล็ค แพนเธอร์* ฉายรอบปฐมทัศน์เมื่อวันที่ 29 มกราคม ค.ศ. 2018 ที่ลอสแอนเจลิส เริ่มฉายทั่วโลกตั้งแต่วันที่ 13 กุมภาพันธ์ และฉายในสหรัฐวันที่ 16 กุมภาพันธ์ *แบล็ค แพนเธอร์* ยังเป็นภาพยนตร์ดิสนีย์เรื่องแรกที่มี "การฉายข้ามประเทศ" ในแอฟริกา

ภาพยนตร์ดำเนินเรื่องหลังเหตุการณ์ใน *กัปตันอเมริกา: ศึกฮีโร่ระห่ำโลก* หนึ่งสัปดาห์ ฟลอเรนซ์ คาซัมบา, แอนดี เซอร์กิส, มาร์ติน ฟรีแมนและจอห์น กานี กลับมารับบทเดิมเป็น เอโย, ยูลิสซีส คลอ, เอเวอเรตต์ เค. รอสส์และทีชากา ตามลำดับ ในฉากท้ายเครดิตของภาพยนตร์ มี เซบาสเตียน สแตน เป็นนักแสดงรับเชิญ โดยกลับมารับบทเดิมเป็น บัคกี บาร์นส์

### ''อเวนเจอร์ส: มหาสงครามล้างจักรวาล'' (2018)

อเวนเจอร์สผนึกกำลังกับการ์เดียนส์ออฟเดอะกาแล็กซีเพื่อพยายามหยุดธานอสจากการรวบรวมอินฟินิตีสโตนทั้งหมด

ภาพยนตร์ประกาศเมื่อเดือนตุลาคม ค.ศ. 2014 โดยมีชื่อว่า *อเวนเจอร์ส: มหาสงครามล้างจักรวาล – ภาค 1* มาร์เวลประกาศในเดือนเมษายน ค.ศ. 2015 ว่า แอนโทนีและโจ รุสโซ จะเป็นผู้กำกับภาพยนตร์และในเดือนพฤษภาคมก็ประกาศว่า คริสโตเฟอร์ มาร์คัสกับสตีเฟน แม็กฟีลีย์ จะเป็นผู้เขียนบทภาพยนตร์ มาร์เวลประกาศในเดือนกรกฎาคม ค.ศ. 2016 ว่าชื่อเรื่องจะสั้นลงเหลือเพียง *อเวนเจอร์ส: มหาสงครามล้างจักรวาล* จอช โบรลิน กลับมารับบทเดิมเป็น ธานอส และเป็นส่วนหนึ่งของทีมนักแสดงที่เคยแสดงในภาพยนตร์ในจักรวาลภาพยนตร์มาร์เวลเรื่องอื่น ๆ การถ่ายทำเริ่มต้นในเดือนมกราคม ค.ศ. 2017 ในแอตแลนตา จนถึงเดือนกรกฎาคม ค.ศ. 2017 และมีการถ่ายทำเพิ่มเติมในสกอตแลนด์ *อเวนเจอร์ส: มหาสงครามล้างจักรวาล* ฉายรอบปฐมทัศน์ในลอสแอนเจลิสเมื่อวันที่ 23 เมษายน ค.ศ. 2018 และเริ่มฉายทั่วโลกในวันที่ 27 เมษายน แต่ก็มีบางประเทศเริ่มฉายก่อนตั้งแต่วันที่ 25 เมษายน

ภาพยนตร์ดำเนินเรื่องหลังเหตุการณ์ใน *กัปตันอเมริกา: ศึกฮีโร่ระห่ำโลก* สองปี มาร์เวลได้เพาะเมล็ดพันธุ์ไว้สำหรับ *มหาสงครามล้างจักรวาล* มาตั้งแต่ภาพยนตร์เรื่องแรก ๆ ของพวกเขา โดยเปิดตัว อินฟินิตีสโตนส์ เป็น แมคกัฟฟิน ได้แก่ เดอะเทสเซอร์แรกต์ / สเปซสโตน ใน *[[กัปตันอเมริกา: อเวนเจอร์ที่ 1]]* (2011), คทาของโลกิ / ไมด์สโตน ใน *ดิ อเวนเจอร์ส*, เดอะอีเทอร์ / รีแอลลิตีสโตน ใน *ธอร์ เทพเจ้าสายฟ้าโลกาทมิฬ*, ดิออร์บ / พาวเวอร์สโตน ใน *รวมพันธุ์นักสู้พิทักษ์จักรวาล* และ ดวงตาแห่งอากาม็อตโต / ไทม์สโตน ใน *จอมเวทย์มหากาฬ* นอกจากนี้ ธานอสสวมถุงมืออินฟินิตีที่ว่างเปล่าใน *อเวนเจอร์ส: มหาศึกอัลตรอนถล่มโลก* เรดสกัลล์ จาก *อเวนเจอร์ที่ 1* ปรากฏตัวในภาพยนตร์ แสดงโดย รอส มาร์ควอนด์ แทนที่ ฮิวโก วีฟวิง โดยเป็นผู้รักษา โซลสโตน อินฟินิตีสโตนชิ้นสุดท้าย ในฉากท้ายเครดิต นิค ฟิวรี ส่งสัญญาณขอความช่วยเหลือจากอุปกรณ์ซึ่งมีตราสัญลักษณ์ของ กัปตัน มาร์เวล

### ''แอนท์-แมน และ เดอะ วอสพ์'' (2018)

[thumb|upright|[เพย์ตัน รีด ผู้กำกับภาพยนตร์ *แอนท์-แมน*]]

สกอตต์ แลง พยายามสร้างสมดุลระหว่างชีวิตในบ้านกับความรับผิดชอบของเขาในฐานะ แอนท์-แมน เมื่อ โฮป แวน ดายน์และแฮงค์ พิม นำเสนอภารกิจใหม่แก่เขา โดยเขาต้องร่วมทีมกับแวน ดายน์ในฐานะ เดอะ วอสพ์

ภาพยนตร์ *แอนท์-แมน และ เดอะ วอสพ์* ประกาศในเดือนตุลาคม ค.ศ. 2015 เพย์ตัน รีด ยืนยันในเดือนพฤศจิกายน ค.ศ. 2015 ว่าเขาจะกลับมาเป็นผู้กำกับ พอล รัดและอีแวนเจไลน์ ลิลลี จะกลับมารับบทเดิมเป็น สกอตต์ แลง / แอนท์-แมน และ โฮป แวน ดายน์ / วอสพ์ ตามลำดับ แอนดรูว์ บาร์เรอร์, กาเบรียล เฟอร์รารีและรัด ได้รับการยืนยันในเดือนธันวาคม ค.ศ. 2015 ว่าเป็นผู้เขียนบทภาพยนตร์ มีการเปิดเผยในเดือนสิงหาคม ค.ศ. 2017 ว่า คริส แม็กเคนนากับเอริก ซอมเมอส์ มีส่วนร่วมในการเขียนบทภาพยนตร์ ไมเคิล ดักลาส ยืนยันในเดือนกุมภาพันธ์ ค.ศ. 2017 ว่าเขาจะกลับมารับบทเดิมเป็น แฮงค์ พิม ในภาพยนตร์ มิเชลล์ ไฟฟ์เฟอร์ เปิดเผยว่าได้รับคัดเลือกแสดงเป็น เจเนต แวน ดายน์ ในเดือนกรกฎาคม ค.ศ. 2017 การถ่ายทำเริ่มต้นในเดือนสิงหาคม ค.ศ. 2017 ในแอตแลนตาพร้อมกับถ่ายทำเพิ่มเติมในซานฟรานซิสโก จนถึงเดือนพฤศจิกายน ค.ศ. 2017 สตีเฟน บรูสซาร์ด ทำหน้าที่เป็นผู้อำนวยการสร้างร่วมกับไฟกี *แอนท์-แมน และ เดอะ วอสพ์* ฉายรอบปฐมทัศน์ในฮอลลีวูดเมื่อวันที่ 25 มิถุนายน ค.ศ. 2018 และฉายในสหรัฐเมื่อวันที่ 6 กรกฎาคม ค.ศ. 2018

ภาพยนตร์ดำเนินเรื่องหลังเหตุการณ์ใน *กัปตันอเมริกา: ศึกฮีโร่ระห่ำโลก* สองปีและก่อน *อเวนเจอร์ส: มหาสงครามล้างจักรวาล* ในฉากกลางเครดิต โฮป แวน ดายน์, แฮงค์ พิมและเจเนต แวน ดายน์ สลายหายไปอันสืบเนื่องมาจากเหตุการณ์ใน *มหาสงครามล้างจักรวาล*

### ''กัปตัน มาร์เวล'' (2019)

แครอล แดนเวอร์ส กลายเป็น กัปตัน มาร์เวล หนึ่งในฮีโรที่แข็งแกร่งที่สุดในกาแล็กซี หลังจากที่โลกตกอยู่ในใจกลางของความขัดแย้งระหว่างกาแล็กซีระหว่างโลกมนุษย์ต่างดาวสองดวง

เมื่อเดือนพฤษภาคม ค.ศ. 2013 *[[เดอะฮอลลีวูดรีพอร์เตอร์]]* รายงานว่ามาร์เวลมีบทภาพยนตร์พร้อมใช้งานสำหรับมิสมาร์เวล มาร์เวลประกาศในเดือนตุลาคม ค.ศ. 2014 ว่าภาพยนตร์จะมีชื่อว่า *กัปตัน มาร์เวล* และมีตัวละคร แครอล แดนเวอร์ส นิโคล เพิร์ลแมนและเม็ก เลอโฟฟ ประกาศในเดือนเมษายน ค.ศ. 2015 ว่าเป็นผู้เขียนบทภาพยนตร์ บรี ลาร์สัน ยืนยันในงานแซนดิเอโกคอมิก-คอน 2016 ว่าจะเล่นเป็นแครอล แดนเวอร์ส แอนนา โบเดนและไรอัน เฟล็ก ได้รับว่าจ้างในเดือนเมษายน ค.ศ. 2017 เป็นผู้กำกับภาพยนตร์ เจนีวา รอเบิร์ตสัน-ดวอเรต เปิดเผยในเดือนสิงหาคมว่าได้แทนที่เพิร์ลแมนและเลอโฟฟในตำแหน่งผู้เขียนบทภาพยนตร์  โบเดน, เฟล็กและรอเบิร์ตสัน-ดวอเรต มีชื่อเป็นผู้เขียนบทในภาพยนตร์ การถ่ายทำในสถานที่เริ่มต้นในเดือนมกราคม ค.ศ. 2018 ขณะที่การถ่ายทำหลักเริ่มต้นในเดือนมีนาคมในลอสแอนเจลิส และสิ้นสุดในเดือนกรกฎาคม ภาพยนตร์ฉายเมื่อวันที่ 8 มีนาคม ค.ศ. 2019

ภาพยนตร์ดำเนินเรื่องใน ค.ศ. 1995 ซามูเอล แอล. แจ็กสัน, จีมง อูนซู, ลี เพซและคลาร์ก เกรกก์ กลับมารับบทเดิมเป็น นิค ฟิวรี, โกราธ, โรแนน ผู้กล่าวโทษและฟิล โคลสัน ตามลำดับ ภาพยนตร์ยังได้เปิดตัวเผ่า สครัลล์ เข้าสู่จักรวาลภาพยนตร์มาร์เวล พี่น้องรุสโซถ่ายทำฉากกลางเครดิต ซึ่งเป็นฉากที่ควรจะเกิดขึ้นนอกจอก่อนฉากแรกใน *[[อเวนเจอร์ส: เผด็จศึก]]* (2019) ประกอบด้วย คริส อีแวนส์ เป็น สตีฟ โรเจอร์ส, สการ์เลตต์ โจแฮนส์สัน เป็น นาตาชา โรมานอฟฟ์, ดอน ชีเดิล เป็น เจมส์ โรดส์และมาร์ก รัฟฟาโล เป็น บรูซ แบนเนอร์ ฉากหลังเครดิตแสดงให้เห็นว่ากูสสำลักเทสเซอร์แรกต์บนโต๊ะของฟิวรี หลังจากกลืนมันลงไปในระหว่างองก์ที่สามของภาพยนตร์

### ''อเวนเจอร์ส: เผด็จศึก'' (2019)

หลังจากครึ่งหนึ่งของสิ่งมีชีวิตในจักรวาลถูกสังหารเนื่องจากการกระทำของธานอสใน *อเวนเจอร์ส: มหาสงครามล้างจักรวาล* เหล่าอเวนเจอร์สที่เหลือและพันธมิตรจะต้องรวมตัวกันอีกครั้งเพื่อย้อนกลับการกระทำนั้นในการยืนหยัดครั้งสุดท้าย

ภาพยนตร์ประกาศในเดือนตุลาคม ค.ศ. 2014 ในชื่อ *อเวนเจอร์ส: มหาสงครามล้างจักรวาล – ภาค 2* มาร์เวลประกาศในเดือนเมษายน ค.ศ. 2015 ว่า แอนโทนีและโจ รุสโซ จะเป็นผู้กำกับภาพยนตร์และในเดือนพฤษภาคมก็ประกาศว่า คริสโตเฟอร์ มาร์คัสกับสตีเฟน แม็กฟีลีย์ จะเป็นผู้เขียนบทภาพยนตร์ มาร์เวลเปิดเผยในเดือนกรกฎาคม ค.ศ. 2016 ว่าจะเปลี่ยนชื่อภาพยนตร์ โดยขณะนั้นเรียกกันง่าย ๆ ว่าภาพยนตร์ *อเวนเจอร์สที่ยังไม่มีชื่อเรื่อง* มาร์เวลเปิดเผยชื่อเรื่องของภาพยนตร์ในเดือนธันวาคม ค.ศ. 2018 ว่าเป็น *อเวนเจอร์ส: เผด็จศึก* โบรลิน กลับมารับบทเดิมเป็น ธานอส และเป็นส่วนหนึ่งของทีมนักแสดงที่เคยแสดงในภาพยนตร์ในจักรวาลภาพยนตร์มาร์เวลเรื่องอื่น ๆ การถ่ายทำเริ่มต้นในเดือนสิงหาคม ค.ศ. 2017 ในแอตแลนตา จนถึงเดือนมกราคม ค.ศ. 2018 ภาพยนตร์ฉายวันที่ 26 เมษายน ค.ศ. 2019

*อเวนเจอร์ส: เผด็จศึก* เริ่มต้นหลังเหตุการณ์ใน *อเวนเจอร์ส: มหาสงครามล้างจักรวาล* สามสัปดาห์ ก่อนจะข้ามเวลาไปอีกห้าปี ภาพยนตร์ไม่มีฉากท้ายเครดิต แต่มีเสียงตีชุดเกราะของไอรอนแมนในท้ายเครดิต โดยเป็นการให้ระลึกถึง *[[ไอรอนแมน มหาประลัย คน เกราะ เหล็ก]]* ภาพยนตร์เรื่องแรกของจักรวาลภาพยนตร์มาร์เวล และมีการฉายตัวอย่างภาพยนตร์เรื่อง *[[สไปเดอร์แมน: ฟาร์ ฟรอม โฮม]]* (2019) หลังเครดิตจบหลังภาพยนตร์ฉายหนึ่งสัปดาห์ในบางพิ้นที่ *เผด็จศึก* ตั้งใจให้เป็นการปรากฏตัวครั้งสุดท้ายของ รอเบิร์ต ดาวนีย์ จูเนียร์ เป็น โทนี สตาร์ก และ คริส อีแวนส์ เป็น สตีฟ โรเจอร์ส

### ''สไปเดอร์แมน: ฟาร์ ฟรอม โฮม'' (2019)

ปีเตอร์ ปาร์คเกอร์ ไปทัศนศึกษาที่ยุโรปกับเพื่อน ๆ ของเขา เขาถูกเลือกโดย นิค ฟิวรี ให้ร่วมมือกับ เควนติน เบค เพื่อต่อสู้ เอลละเมนทัลส์

เมื่อเดือนธันวาคม ค.ศ. 2016 โซนี่พิกเจอส์กำหนดฉายภาพยนตร์ภาคต่อของ *สไปเดอร์แมน: โฮมคัมมิ่ง* ไว้วันที่ 5 กรกฎาคม ค.ศ. 2019 หนึ่งปีต่อมา จอน วอตส์ ยืนยันว่าจะกลับมากำกับภาพยนตร์ คริส แม็กเคนนากับเอริก ซอมเมอส์ ผู้เขียนบทจากภาพยนตร์เรื่องแรก กลับมาเขียนบทภาพยนตร์เรื่องนี้ ฮอลแลนด์เปิดเผยชื่อเรื่องของภาพยนตร์ก็คือ *สไปเดอร์แมน: ฟาร์ ฟรอม โฮม* ในปลายเดือนมิถุนายน ค.ศ. 2018 การถ่ายทำเริ่มต้นในเดือนกรกฎาคม ค.ศ. 2018 ที่อังกฤษ สาธารณรัฐเช็ก, เวนิส และเมืองนิวยอร์ก จนถึงเดือนตุลาคมปีเดียวกัน เชื่อกันว่า *สไปเดอร์แมน: ฟาร์ ฟรอม โฮม* จะเป็นหนังเรื่องแรกในเฟสสี่ จนกระทั่งในเดือนเมษายน ค.ศ. 2019 ไฟกีเปิดเผยต่อสาธารณะเป็นครั้งแรกว่า *ฟาร์ ฟรอม โฮม* จะเป็นภาพยนตร์เรื่องสุดท้ายในเฟสสาม เขากล่าวเสริมในภายหลังว่ามันจะเป็นบทสรุปของ "ดิอินฟินิตีซากา" *สไปเดอร์แมน: ฟาร์ ฟรอม โฮม* ฉายรอบปฐมทัศน์ในฮอลลีวูดเมื่อวันที่ 26 มิถุนายน ค.ศ. 2019 และฉายในสหรัฐวันที่ 2 กรกฎาคม

ภาพยนตร์ดำเนินเรื่องหลังเหตุการณ์ใน *อเวนเจอร์ส: เผด็จศึก* แปดเดือน แจ็กสันและโคบี สมัลเดอส์ กลับมารับบทเดิมเป็น ฟิวรีและมาเรีย ฮิลล์ ตามลำดับ จากสื่อในจักรวาลภาพยนตร์มาร์เวลก่อนหน้านี้ ในฉากกลางเครดิตมี เจ. เค. ซิมมอนส์ กลับมารับบทเดิมเป็น เจ. โจนาห์ เจมสัน ก่อนหน้านี้เขาเคยแสดงเป็นตัวละครนี้ในภาพยนตร์ ''ไอ้แมงมุม'' ไตรภาค ของ แซม เรย์มี ฉากหลังเครดิตมี เบน เมนเดลโซห์นและชารอน บลินน์ เป็น สครัลล์ ทาลอสและโซเรน โดยพวกเขากลับมารับบทเดิมจาก *กัปตัน มาร์เวล*

## เส้นเวลา

สำหรับเฟสสาม ผู้กำกับพี่น้องรุสโซต้องการใช้เวลาจริงต่อไปเช่นเดียวกับเฟสสอง ดังนั้น *กัปตันอเมริกา: ศึกฮีโร่ระห่ำโลก* ดำเนินเรื่องหลังเหตุการณ์ใน *มหาศึกอัลตรอนถล่มโลก* หนึ่งปี และ *อเวนเจอร์ส: มหาสงครามล้างจักรวาล* ดำเนินเรื่องหลัง *ศึกฮีโร่ระห่ำโลก* สองปี อย่างไรก็ตาม ผู้อำนวยการสร้าง แบรด วินเดอร์บัม กล่าวว่าภาพยนตร์เฟสสามจะ "เกิดขึ้นพร้อมกัน" จริง ๆ ในขณะที่ "เชื่อมต่อกัน" น้อยกว่าเหมือนที่ภาพยนตร์เฟสหนึ่งเป็น ขณะที่ *แบล็ค แพนเธอร์* และ *สไปเดอร์แมน: โฮมคัมมิ่ง* ดำเนินเรื่องหลัง *ศึกฮีโร่ระห่ำโลก* หนึ่งสัปดาห์และสองเดือน ตามลำดับ *ธอร์: ศึกอวสานเทพเจ้า* ดำเนินเรื่องหลังเหตุการณ์ใน *เทพเจ้าสายฟ้าโลกาทมิฬ* สี่ปีและหลัง *มหาศึกอัลตรอนถล่มโลก* สองปี ซึ่งดำเนินเรื่องช่วงเวลาเดียวกันกับ *ศึกฮีโร่ระห่ำโลก* และ *โฮมคัมมิ่ง* *จอมเวทย์มหากาฬ* ดำเนินเรื่องหนึ่งปีจนถึงปลายปี ค.ศ. 2016 ซึ่งพอดีกับ "เหตุการณ์ปัจจุบันในจักรวาลภาพยนตร์มาร์เวล" *แอนท์-แมน และ เดอะ วอสพ์* ดำเนินเรื่องหลัง *ศึกฮีโร่ระห่ำโลก* สองปีและก่อนหน้า *มหาสงครามล้างจักรวาล* ทั้ง *รวมพันธุ์นักสู้พิทักษ์จักรวาล* และ *รวมพันธุ์นักสู้พิทักษ์จักรวาล 2* ระบุไว้อย่างชัดเจนว่าดำเนินเรื่องใน ค.ศ. 2014 ซึ่งไฟกีเชื่อว่าจะสร้างช่องว่างสี่ปีระหว่าง *รวมพันธุ์นักสู้พิทักษ์จักรวาล 2* และ *มหาสงครามล้างจักรวาล* แม้ว่าภาพยนตร์ในจักรวาลภาพยนตร์มาร์เวลเรื่องอื่น ๆ จนถึงจุดนั้นไม่ได้ระบุปีในภาพยนตร์ก็ตาม *กัปตัน มาร์เวล* ดำเนินเรื่องใน ค.ศ. 1995 *อเวนเจอร์ส: เผด็จศึก* เริ่มต้นหลัง *มหาสงครามล้างจักรวาล* ไม่นานและจบใน ค.ศ. 2023 หลังข้ามเวลาไปห้าปี มีการยืนยันวันที่ดำเนินเรื่องสำหรับภาพยนตร์เรื่องอื่น ๆ รวมถึง *จอมเวทย์มหากาฬ* ดำเนินเรื่องช่วง ค.ศ. 2017 และ *แอนท์-แมน และ เดอะ วอสพ์* ใน ค.ศ. 2018 ก่อน *มหาสงครามล้างจักรวาล* *สไปเดอร์แมน: ฟาร์ ฟรอม โฮม* ดำเนินเรื่องหลัง *เผด็จศึก* แปดเดือนใน ค.ศ. 2024

เมื่อ *สไปเดอร์แมน: โฮมคัมมิ่ง* กำลังอยู่ในการพัฒนา จอน วอตส์ ผู้กำกับและผู้เขียนบทภาพยนตร์ร่วม ได้แสดงม้วนกระดาษที่แสดงรายละเอียดเส้นเวลาของจักรวาลภาพยนตร์มาร์เวลที่สร้างขึ้นโดยผู้อำนวยการสร้างร่วม เอริก แคร์โรลล์ เมื่อเขาเริ่มทำงานให้กับมาร์เวลสตูดิโอส์เป็นครั้งแรก วัตต์สกล่าวว่าม้วนกระดาษครอบคลุมทั้งส่วนที่ความต่อเนื่องของภาพยนตร์เรียงกันและไม่ได้เรียงกัน และเมื่อคลี่ออกจนสุด มันก็ขยายออกไปเกินความยาวของโต๊ะประชุมยาว ม้วนกระดาษนี้ถูกใช้เป็นพื้นฐานในการสานต่อความต่อเนื่องของ *โฮมคัมมิ่ง* ในภาพยนตร์ก่อนหน้านี้ เช่น *ดิ อเวนเจอร์ส* สิ่งนี้มีบอกในภาพยนตร์โดยระบุว่าแปดปีผ่านไประหว่างตอนจบของ *ดิ อเวนเจอร์ส* และเหตุการณ์ของ *ศึกฮีโร่ระห่ำโลก* ซึ่งได้รับการวิพากษ์วิจารณ์อย่างกว้างขวางว่าเป็นข้อผิดพลาดของความต่อเนื่องที่ทำลายเส้นเวลาของจักรวาลภาพยนตร์มาร์เวล ซึ่งควรจะผ่านไปเพียงสี่ปีเท่านั้น นอกจากนี้ บทสนทนาใน *ศึกฮีโร่ระห่ำโลก* ระบุว่าแปดปีผ่านไประหว่างตอนจบของ *ไอรอนแมน มหาประลัย คน เกราะ เหล็ก* และเหตุการณ์ต่าง ๆ ของภาพยนตร์เรื่องนั้น แม้ว่าความต่อเนื่องที่ระบุไว้จะอยู่ที่ประมาณห้าหรือหกปีก็ตาม โจ รุสโซ ผู้กำกับร่วม *มหาสงครามล้างจักรวาล* อธิบายว่า *โฮมคัมมิ่ง* ข้ามเวลาไปแปดปีนั้น "ผิดมาก" และข้อผิดพลาดนั้นถูกเพิกเฉยใน *มหาสงครามล้างจักรวาล*' ซึ่งระบุว่าเหตุการณ์นั้นเกิดขึ้นเพียงหกปีหลังจาก *ดิ อเวนเจอร์ส* การตอบรับของสาธารณชนต่อข้อผิดพลาด *โฮมคัมมิ่ง* เป็นแรงบันดาลใจให้มาร์เวลสตูดิโอส์เปิดตัวเส้นเวลาใหม่สำหรับทั้งสามเฟส

## นักแสดงและตัวละครประจำ





## เพลง

### เพลงประกอบภาพยนตร์

### อัลบั้มรวมเพลง

### ซิงเกิล

## โฮมมีเดีย

## การตอบรับ
### การทำเงินในบ็อกซ์ออฟฟิศ

เฟสสามเป็นเฟสที่ทำเงินสูงที่สุด โดยมากกว่าเฟสสองถึงสองเท่า ภาพยนตร์หกจากสิบเอ็ดเรื่องที่ทำเงินมากกว่า 1 พันล้านดอลลาร์สหรัฐในบ็อกซ์ออฟฟิศทั่วโลก รวมไปถึง *มหาสงครามล้างจักรวาล* และ *เผด็จศึก* ที่ทำเงินมากกว่า 2 พันล้านดอลลาร์สหรัฐ ส่งผลให้ทั้งสองเรื่องกลายเป็นภาพยนตร์ที่ทำเงินสูงสุดอันดับสี่และอันดับหนึ่ง ตามลำดับ เมื่อไม่ปรับตามอัตราเงินเฟ้อ *เผด็จศึก* ทำเงินแซง *มหาสงครามล้างจักรวาล* ภายในสิบเอ็ดหลังภาพยนตร์ฉายและทำเงินแซง *[[อวตาร (ภาพยนตร์)|อวตาร]]* (2009) เมื่อวันที่ 21 กรกฎาคม ค.ศ. 2019 หลัง *อวตาร* เป็นภาพยนตร์ที่ทำเงินสูงสุดเกือบสิบปี ค.ศ. 2019 เป็นปีแรกที่ภาพยนตร์ในจักรวาลภาพยนตร์มาร์เวลสามเรื่องทำเงินมากกว่า 1 พันล้านดอลลาร์สหรัฐ ได้แก่ *กัปตัน มาร์เวล*, *เผด็จศึก* และ *สไปเดอร์แมน: ฟาร์ ฟรอม โฮม* ด้วยเช่นนั้น *ฟาร์ ฟรอม โฮม* จึงกลายเป็นภาพยนตร์สไปเดอร์-แมนที่ทำเงินมากกว่า 1 พันล้านดอลลาร์สหรัฐในบ็อกซ์ออฟฟิศ

### การตอบรับจากนักวิจารณ์และสาธารณะ

จอช เคิร์ป จาก *[[อัพพร็อกซ์]]* รู้สึกว่าเฟสสามเป็นเฟสที่แข็งแกร่งที่สุดของจักรวาลภาพยนตร์มาร์เวล คอนเนอร์ ชเวิร์ตเฟเกอร์ จาก *ซีนะมาเบลนด์* ยังรู้สึกว่าเฟสสามนั้นดีที่สุดของมาร์เวล โดยอ้างถึงรูปแบบการสร้างภาพยนตร์ที่เป็นเอกลักษณ์และหลากหลายมากขึ้นเป็นแรงจูงใจหลักของเขา

### รางวัล

ภาพยนตร์ในเฟสนี้ได้รับการเสนอชื่อใน รางวัลออสการ์ สิบเอ็ดครั้ง (ชนะสาม), รางวัลลูกโลกทองคำ สามครั้ง, รางวัลแบฟตา หกครั้ง (ชนะหนึ่ง), รางวัลแกรมมี สิบครั้ง (ชนะสอง), รางวัลแซทเทิร์น หกสิบห้าครั้ง (ชนะสิบเก้า), รางวัลฮิวโก ห้าครั้ง, เอ็มทีวีมูวีแอนด์ทีวีอะวอดส์ สิบเก้าครั้ง (ชนะแปด), และรางวัลสมาคมวิชวลเอฟเฟ็กต์ ยี่สิบสองครั้ง (ชนะหก)

## สื่อไทอิน
### ดิจิทัลซีรีส์
#### ''ดับเบิลยูเอชไอเอช นิวส์ฟรอนต์''

*ดับเบิลยูเอชไอเอช นิวส์ฟรอนต์* เป็นรายการข่าวที่รายงานเหตุการณ์ปัจจุบันในจักรวาล โดยทำหน้าที่เป็นแคมเปญการตลาดแบบปากต่อปากสำหรับภาพยนตร์บางเรื่องในจักรวาลภาพยนตร์มาร์เวล สร้างขึ้นโดยความร่วมมือกับกูเกิลเพื่อลงในยูทูบ แคมเปญนี้เป็นส่วนขยายของเครือข่ายข่าวสมมุติ ดับเบิลยูเอชไอเอชเวิลด์นิวส์ ซึ่งเห็นได้จากการรายงานเหตุการณ์สำคัญในจักรวาลภาพยนตร์มาร์เวล วิดีโอเผยแพร่ในช่วงเดือนเมษายนและพฤษภาคม ค.ศ. 2016 ในชื่อ *ดับเบิลยูเอชไอเอช นิวส์ฟรอนต์ สเปเชียล รีพอร์ต* โดยเน้นไปที่เหล่าอเวนเจอร์สและประเด็นทางการเมืองที่อยู่รอบตัวพวกเขาซึ่งเป็นส่วนหนึ่งของแคมเปญการตลาดแบบปากต่อปากของ *กัปตันอเมริกา: ศึกฮีโร่ระห่ำโลก* วิลเลียม แซดเลอร์ กลับมารับบทเดิมเป็น แมทธิว เอลลิส ประธานาธิบดีสหรัฐจาก *[[ไอรอนแมน 3]]* (2013)

#### ''เดอะเดลิบิวเกิล''

*[[เดอะเดลิบิวเกิล (เว็บซีรีส์)|เดอะเดลิบิวเกิล]]* เป็นรายการข่าวที่รายงานเหตุการณ์ปัจจุบันในจักรวาล โดยทำหน้าที่เป็นแคมเปญการตลาดแบบปากต่อปากสำหรับ *สไปเดอร์แมน: ฟาร์ ฟรอม โฮม* โดยมีวิดีโอหกรายการที่เผยแพร่บนยูทูบในช่วงเดือนตุลาคมถึงพฤศจิกายน ค.ศ. 2019 มีพื้นฐานมาจากสำนักข่าวเชิงอื้อฉาวสมมติชื่อเดียวกัน ซึ่งปรากฏในจักรวาลภาพยนตร์มาร์เวลและอิงจากหน่วยงานหนังสือพิมพ์ชื่อเดียวกันที่ปรากฏในสิ่งพิมพ์ของมาร์เวลคอมิกส์หลายฉบับ เจ. เค. ซิมมอนส์ กลับมารับบทเดิมเป็น เจ. โจนาห์ เจมสัน จากฉากกลางเครดิตใน *ฟาร์ ฟรอม โฮม*

### ภาพยนตร์สั้น

### หนังสือการ์ตูน

## หมายเหตุ

## อ้างอิง

## แหล่งข้อมูลอื่น
* ไทม์ไลน์จักรวาลภาพยนตร์มาร์เวล
* 
* อินโฟกราฟิกส์จักรวาลภาพยนตร์มาร์เวล


หมวดหมู่:มาร์เวลสตูดิโอส์
หมวดหมู่:จักรวาลสมมติ